Diari Oficial de la Generalitat Valenciana


Sumari del DOGV 6204, del 11-02-2010 (2010/1388)

RESOLUCIÓ de 29 de gener de 2010, del director general de Cohesió Territorial, per la qual es declara aprovada la relació d'aspirants que han superat el procés selectiu per a la integració dels funcionaris pertanyents a la subescala de secretaria intervenció de l'escala de funcionaris amb habilitació de caràcter estatal que presten servicis en la Comunitat Valenciana, en el grup de titulació A, subgrup A1, dels establits en l'article 76 de la Llei 7/2007, de 12 d'abril, de l'Estatut Bàsic de l'Empleat Públic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1388


Data del document
:   29-01-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

RESOLUCIÓ de 29 de gener de 2010, del director general de Cohesió Territorial, per la qual es declara aprovada la relació d'aspirants que han superat el procés selectiu per a la integració dels funcionaris pertanyents a la subescala de secretaria intervenció de l'escala de funcionaris amb habilitació de caràcter estatal que presten servicis en la Comunitat Valenciana, en el grup de titulació A, subgrup A1, dels establits en l'article 76 de la Llei 7/2007, de 12 d'abril, de l'Estatut Bàsic de l'Empleat Públic. [2010/1388]  
De conformitat amb el que disposa l'article 6 del Decret 80/2009, de 12 de juny, del Consell, pel qual es regula la integració dels funcionaris amb habilitació de caràcter estatal que presten servicis en la Comunitat Valenciana i en la base 8.4 de l'Orde de 13 de juliol de 2009 del conseller de Presidència per la qual es convoca el procés selectiu d'integració dels funcionaris pertanyents a la subescala de secretaria intervenció en l'escala de funcionaris amb habilitació de caràcter estatal que presten servicis en la Comunitat Valenciana, (DOCV de 24.07.2009), resolc:  
Primer  
Declarar aprovada la relació d'aspirants que han superat el procés selectiu d'integració en el grup de titulació A, subgrup A1 dels establits en l'article 76 de la Llei 7/2007, de 12 d'abril, de l'Estatut Bàsic de l'Empleat Públic amb la qualificació d"apte" i que s'exposa en l'annex I d'esta resolució.  
Segon  
Amb l'objecte de poder fer efectiva la posterior integració dels esmentats aspirants com a funcionaris del grup A, subgrup A1, es requerix, de conformitat amb el que disposa l'article 62.2 de la Llei 7/2007, de 12 d'abril, de l'Estatut Bàsic de l'Empleat Públic, la seua acreditació del compliment dels requisits i condicions previstos en l'article 2 de la convocatòria. Açò és:  
a) Ser funcionari de carrera i pertànyer a la subescala de secretaria intervenció de l'escala de funcionaris amb habilitació de caràcter estatal.  
b) Estar en possessió del títol acadèmic de doctor, llicenciat, enginyer, arquitecte o equivalent.  
c) Comptar amb un mínim de dos anys d'antiguitat en la subescala de secretaria intervenció.  
d). Estar destinats en el territori de la Comunitat Valenciana.  
La documentació que acredite els esmentats requisits haurà de remetre's, en el termini de 20 dies hàbils comptadors des de l'endemà de la seua publicació en el Diari Oficial de la Comunitat Valenciana, a la Direcció General de Cohesió Territorial, Conselleria de Solidaritat i Ciutadania, i podrà presentar-se, sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en qualsevol dels registres següents:  
- Registre general de la Conselleria de Solidaritat i Ciutadania, plaça de Sant Nicolau, núm. 2, 46497 València.  
- Delegació Territorial del Consell de la Generalitat a València, c/ Gregorio Gea núm. 14, 46687 València.  
- Delegació Territorial del Consell de la Generalitat a Alacant, av. Dr. Gadea núm. 10, 03516 Alacant.  
- Delegació Territorial del Consell de la Generalitat a Castelló, c/ Major núm. 78, 12470 Castelló de la Plana  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció ContenciANNEX I / ANNEX I  
  
osa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptador des de l'endemà de la seua publicació, o qualsevol altre recurs que s'estime procedent per a la defensa dels seus interessos.  
València, 29 de gener de 2010.- El director general de Cohesió Territorial: Vicente Saurí Martí.